CELEX: 62020CN0186
Language: hr
Date: 2020-04-29 00:00:00
Title: Predmet C-186/20: Zahtjev za prethodnu odluku koji je 29. travnja 2020. uputio Najvyšší súd Slovenskej republiky (Słovačka) – HYDINA SK s.r.o. protiv Finančné riaditeľstvo Slovenskej republiky

6.7.2020   
            
            
               HR
            
            
               Službeni list Europske unije
            
            
               C 222/20
            
         
      Zahtjev za prethodnu odluku koji je 29. travnja 2020. uputio Najvyšší súd Slovenskej republiky (Słovačka) – HYDINA SK s.r.o. protiv Finančné riaditeľstvo Slovenskej republiky
      (Predmet C-186/20)
      (2020/C 222/23)
      Jezik postupka: slovački
      
         Sud koji je uputio zahtjev
      
      Najvyšší súd Slovenskej republiky
      
         Stranke glavnog postupka
      
      
         Žalitelj: HYDINA SK s.r.o.
      
         Tuženik: Finančné riaditeľstvo Slovenskej republiky
      
         Prethodna pitanja
      
      
                  1.
               
               
                  Treba li odredbu uvodne izjave 25. Uredbe Vijeća (EU) br. 904/2010 (1) od 7. listopada 2010. o administrativnoj suradnji i suzbijanju prijevare u području poreza na dodanu vrijednost u kojoj se navodi da se „rokovi utvrđeni u ovoj Uredbi za osiguranje informacija smatraju najduljim rokovima koji se ne smiju prekršiti” tumačiti na način da je riječ o rokovima koji se ne smiju prekoračiti, a njihovo prekoračenje dovodi do nezakonitosti prekidanja poreznog nadzora?
               
            
                  2.
               
               
                  Dovodi li nepoštovanje rokova za provedbu međunarodne razmjene informacija utvrđenih Uredbom Vijeća (EU) br. 904/2010 od 7. listopada 2010. o administrativnoj suradnji i suzbijanju prijevare u području poreza na dodanu vrijednost do posljedice (sankcije) za tijelo koje prima zahtjev i tijelo koje podnosi zahtjev?
               
            
                  3.
               
               
                  Može li se međunarodna razmjena informacija kojom se prekoračuju rokovi utvrđeni Uredbom Vijeća (EU) br. 904/2010 od 7. listopada 2010. o administrativnoj suradnji i suzbijanju prijevare u području poreza na dodanu vrijednost smatrati nezakonitim zadiranjem u prava poreznog obveznika?
               
            
         (1)  SL C 2010., L 268, str. 1.